'Apoteket bliver massakreret' og 'Apoteket springer i luften'. Trusler som disse har både Vejgaard Apotek og Søkroen i Aalborg været udsat for i efteråret 2015. Tirsdag blev en kvinde kendt skyldig. Truslerne er en overtrædelse af straffelovens §266 om trusler, det slog retten i Aalborg fast. Desuden blev kvinden kendt skyldig i at have overtrådt straffelovens §245, der handler om vold af særlig grov karakter. Kvinden kastede fra sin leglighed flere sten på to ejendomsfunktionærer, der var ved at smide ting i en container. Hun forklarede i retten, at hun var blevet vred over larmen, der kom fra container i forbindelse med opfyldningen. Hun havde ingen forklaring på de telefonerede trusler til Apoteket og Kroen. Hun blev kendt skyldig i alle punkter, men straffen er endnu ikke fastlagt. Den blev udsat, da forsvareren anmodede om, at der skulle indhentes personlige oplysninger først.

Opsummering:
En kvinde blev i går kendt skyldig for vold og bombetrusler mod Vejgaard Apotek og Søkroen i Aalborg.